b'\n_START_ARTICLE_\nPaveiksl\xc5\xb3 galerija (Berlynas)\n_START_PARAGRAPH_\nPaveiksl\xc5\xb3 galerija (vok. Gem\xc3\xa4ldegalerie) yra meno muziejus Berlyne, Vokietijoje, kuriame yra viena geriausi\xc5\xb3 Europos Sen\xc5\xb3j\xc5\xb3 meistr\xc5\xb3 (iki XIX a.) dail\xc4\x97s darb\xc5\xb3 kolekcija._NEWLINE_Muziejus yra Kunstforume, muziejiniame ir kult\xc5\xabriniame Berlyno komplekse, i\xc5\xa1kart \xc4\xaf vakar\xc5\xb3 pus\xc4\x99, Potsdamo aik\xc5\xa1t\xc4\x97je.\n_START_SECTION_\nIstorija\n_START_PARAGRAPH_\nPaveiksl\xc5\xb3 galerija \xc4\xafkurta 1830\xc2\xa0m. dabartin\xc4\x97je Muziej\xc5\xb3 saloje Unter den Linden gatv\xc4\x97je. Muziejaus pradin\xc4\x99 ekspozicij\xc4\x85 sudar\xc4\x97 \xc5\xa0ventosios Romos imperijos kurfiursto Frydricho Vilhelmo (1620\xe2\x80\x931688) ir Pr\xc5\xabsijos karaliaus Frydricho II-ojo (1712\xe2\x80\x931786) meno darb\xc5\xb3 kolekcijos._NEWLINE_1656\xc2\xa0m. prie kolekcijos buvo prijungta Lenkijos\xc2\xa0\xe2\x80\x93 \xc5\xa0vedijos karali\xc5\xb3 Vaz\xc5\xb3, o 1740\xc2\xa0m.\xc2\xa0\xe2\x80\x93 Lenkijos karaliaus Jono Sobieskio Silezijos kolekcijos. Pr\xc5\xabsijos karaliai ir toliau turtino kolekcij\xc4\x85 Lenkijos s\xc4\x85skaita, pvz., po Respublikos padalijimo vyko Lenkijos kult\xc5\xabrini\xc5\xb3 vertybi\xc5\xb3 pl\xc4\x97\xc5\xa1imas Pr\xc5\xabsijos aneksuotose vietov\xc4\x97se._NEWLINE_1904\xc2\xa0m. galerija buvo perkelta \xc4\xaf Kaizerio Frydricho muziej\xc5\xb3 (dabar\xc2\xa0\xe2\x80\x93 Bod\xc4\x97s muziejus) Muziej\xc5\xb3 saloje. \xc4\x8cia, vadovaujant Wilhelm von Bode, buvo stipriai prapl\xc4\x97sta dail\xc4\x97s k\xc5\xabriniais i\xc5\xa1 visuomen\xc4\x97s suaukot\xc5\xb3 l\xc4\x97\xc5\xa1\xc5\xb3. Antrojo pasaulinio karo metu pastatas labai nukent\xc4\x97jo nuo bombardavim\xc5\xb3. Apie 400 nepasl\xc4\x97pt\xc5\xb3 dail\xc4\x97s darb\xc5\xb3 buvo pa\xc5\xbeeisti, keli \xc5\xa1imtai dingo arba buvo pagrobti Soviet\xc5\xb3 S\xc4\x85jungos ir JAV kareivi\xc5\xb3._NEWLINE_Po karo kolekcija buvo perskirta \xc4\xaf dvi dalis, viena eksponuota Bod\xc4\x97s muziejuje, kita\xc2\xa0\xe2\x80\x93 Berlin-Dahlem botanikos sodo muziejuje. 1997\xc2\xa0m. galerija buvo \xc4\xafkurta naujai pastatytame Kunstforumo kult\xc5\xabriniame centre, Potsdamo aik\xc5\xa1t\xc4\x97je.\n_START_SECTION_\nMeno kolekcija\n_START_PARAGRAPH_\nGalerijoje yra viena reik\xc5\xa1mingiausi\xc5\xb3 ital\xc5\xb3 Renesanso ir Nyderland\xc5\xb3, bei oland\xc5\xb3 Baroko kolekcija pasaulyje. Taip pat, daug vokie\xc4\x8di\xc5\xb3 meno nuo Virduram\xc5\xbei\xc5\xb3 iki XIX a._NEWLINE_Keletas \xc5\xbeymiausi\xc5\xb3 dail\xc4\x97s darb\xc5\xb3:'